регион, компетентният орган увеличава съответно процента на бенефициерите, които да бъдат проверявани на място през следващата година.
 Държавите членки обаче може да намалят минималното ниво на проверките на място, ако системите за управление и контрол функционират добре и процентът на грешка се поддържа на приемливо равнище.
 Член 33
 Съдържание на проверките на място
 1. Член 51, параграфи 1, 2 и 3 от Регламент за изпълнение (ЕС) No 809/2014 на Комисията (13) се прилага mutatis mutandis по отношение на мерките, посочени в членове 45—52 от Регламент (ЕС) No 1308/2013.
 2. При всички подходящи случаи държавите членки използват интегрираната система за администриране и контрол, предвидена в дял V, глава 2 от Регламент (ЕС) No 1306/2013.
 Член 34
 Формиране на контролната извадка
 1. Контролните извадки за проверките на място, разрешени съгласно настоящата глава, се формират всяка година от компетентния орган въз основа на анализ на риска и на представителността на подадените заявления за подпомагане. Ефективността на анализа на риска се оценява и актуализира годишно:
 а)
 чрез определяне на релевантността на всеки рисков фактор;
 б)
 чрез сравняване на резултатите от извадките, формирани въз основа на анализ на риска, и посочените в параграф 2 извадки, формирани чрез случаен подбор;
 в)
 чрез съобразяване с конкретната ситуация в държавата членка.
 2. За да се осигури елемент на представителност, държавите членки подбират на случаен принцип между 20 % и 25 % от минималния брой бенефициери, които да бъдат подложени на проверки на място.
 3. Компетентният орган съхранява документация за причините, поради които конкретни бенефициери са били подбрани за извършване на проверки на място. Инспекторът, който извършва проверката на място, бива информиран за тези причини преди започване на проверката.
 Член 35
 Доклад за проверките
 1. За всяка проверка на място се изготвя доклад, който дава възможност за преглед на всички данни от извършената проверка.
 Ако проверките засягат финансиране от Съюза, в доклада се посочват по-специално:
 а)
 проверените мерки и операции за подпомагане;
 б)
 присъствалите лица;
 в)
 когато е приложимо — проверените земеделски площи, измерените земеделски площи, резултатите от измерванията за измерен парцел и използваните методи за измерване;
 г)
 количествата, обхванати от проверката, и резултатите от проверката;
 д)
 дали бенефициерът е бил предварително известен за посещението и ако да — колко време предварително е станало това;
 е)
 предприетите други допълнителни мерки за контрол.
 2. При констатиране на несъответствия между информацията в заявлението и действителната ситуация, установена при проверката на място или чрез дистанционно наблюдение, бенефициерът получава копие от доклада за проверката и разполага с възможността да го подпише, преди компетентният орган да формулира своите заключения от констатациите по отношение на произтичащите от това намаления или изключвания.
 Член 36
 Контролни органи
 1. Когато държава членка определи няколко компетентни органа да проверяват спазването на разпоредбите относно мерките за подпомагане в лозаро-винарския сектор, тя координира работата на тези органи.
 2. Всяка държава членка определя един орган за връзка, който отговаря за контактите с органите за връзка на другите държави членки и с Комисията. По-специално, този орган за връзка получава и предава искания за сътрудничество при прилагането на настоящата глава и представлява държавата членка